**REŠITVE: VPRAŠALNI, OZIRALNI IN KAZALNI ZAIMKI**

**Vir:** [**https://www.ucimte.com**](https://www.ucimte.com)

**1. Na vsako črtico napiši ustrezen vprašalni zaimek. Upoštevaj dani odgovor, zapisan za vprašalno povedjo.**

**Čemu** je sosedova Lenka odšla v mesto? Po nakupih.

**Koliko** predstav ste v tem letu že odigrali? Petinštirideset.

**Čigavo** delo je Petra predstavila svojim sošolcem za govorni nastop? Novakovo.

**Kaj** je dedek prinesel svoji vnukinji za rojstni dan? Majhnega belega psička.

**Kam** so se Poljančevi odpravili med prvomajskimi počitnicami? Na podeželje.

Od **kod** so sePoljančevi vrnili? S podeželja.

**Kje** so Poljančevi preživeli prvomajske počitnice? Na podeželju.

**Česa** Mateja ni prinesla s seboj na šport? Športnih copat.

**2. Vprašaj se po podčrtanih besedah/besednih zvezah, tako da boš uporabil/-a vprašalne zaimke. Napiši vprašalno poved.**

Njegov delovni dan se začne ob 7. uri. **Kaj se začne ob 7. uri?**

Po treningu se s trenerjem pogovorita o napakah, ki jih je storil.

**Kdaj se s trenerjem pogovorita o napakah, ki jih je storil?**

S stranko se moj oče odpravi na testno vožnjo. **Kam se moj oče odpravi s stranko?**

Oče je pogosto v službi do 19. ure. **Do kdaj je oče pogosto v službi?**

Včasih mi tudi pomaga pri matematični nalogi. **Pri kateri nalogi mi včasih tudi pomaga?**

Z veseljem hodi dvakrat na teden s prijatelji igrat odbojko.

**Kako hodi dvakrat na teden s prijatelji igrat odbojko?**

Zaradi zahtevnih projektov mora imeti veliko strokovnega znanja.

**Zakaj mora imeti veliko strokovnega znanja?**

**3. Presodi pravilnost oz. nepravilnost zapisanih vprašalnih zaimkov. Prečrtaj napačne zaimke in nad njih napiši pravilne.**

Pri ~~komu~~ **kom** se bodo pripravljali na dramatizacijo Pepelke? Pri Tini. (Pojasnilo: mestnik.)

Kako je morala Petra zaradi okvare avtomobila odpotovati? Z avtobusom. **(Pravilno.)** (Pojasnilo: način potovanja.)

~~Čemu~~ **Zakaj** je Tim zgodaj zjutraj pritekel k teti? Ker ga je bilo strah grmenja. (Pojasnilo: vzrok.)

S ~~čem~~ **čim** se je Pia pohvalila pred svojimi prijateljicami? Z novim mobilnim telefonom. (Pojasnilo: orodnik.)

Čemu je babica dala zvečer majhen obrok hrane?Kokošim. **(Pravilno.)**

~~Kaj~~ **Česa** se je Nika pred obletnico valete spomnila?Svojih prijetnih šolskih dni. (Pojasnilo: rodilnik; npr. koga/česa (rod.) se spomniš DRUGAČE OD **na** koga/kaj (tož.) se spomniš.)

~~Zakaj~~ **Čemu** so Vidmarjevi že zgodaj zjutraj odšli iz koče? Raziskovatokolico. (Pojasnilo: namen.)

Od ~~kje~~ **kod** je Špela prinesla polno košaro dišečih hrušk? Iz sadovnjaka. (Pojasnilo: sprašuje po prostoru, po katerem se dogaja premikanje.)

**4. V povedih poišči oziralne zaimke in jih obkroži.**

V Ljubljani je kar nekaj varnih točk, **kamor** se lahko zatečejo otroci v stiski.

Tine je lahko odšel v šolo, s **komer** je sam želel.

Stol, na **katerem** je sedela Darja, se je močno majal.

Srečal sem sosedovega fanta, **čigar** oče je bil dolga leta zaposlen v tujini. *(Pojasnilo: Fant je oseba, m. sp. ed., zato je potrebno uporabiti zaimek čigar.)*

Mojca je dobila tak telefon, **kakršnega** si je že dolgo želela.

**Kdor** je napovedal zmago domačih, je bil na koncu tekme zadovoljen z rezultatom.

Požar, **ki** je zajel sosedovo domačijo, je povzročil veliko škode.

Število tekmovalcev za Cankarjevo priznanje se je letos povečalo, k **čemur** so veliko prispevali njihovi mentorji.

Zgradili so novo dvorano, s **čimer** bo omogočeno, da si bo tekme lahko ogledalo več gledalcev.

**5. Dopolni povedi z manjkajočimi oziralnimi zaimki.**

**Kogar** je Primož dobil v pest, ga je hitro premagal.

Na odru je bilo veliko plesalcev, pri **čemer** je le eden od plesalcev držal plesalko okoli pasu.

Mateja je našla drevo, pod **katerim** je raslo veliko gob.

Dogovorili smo se, da bomo tudi letos počitnice preživeli tam, **kjer** smo jih vrsto let.

Lara je bila tista športnica, **ki** je z olimpijskim ognjem pretekla del poti do stadiona.

Moja beseda ima toliko vpliva, **kolikor** mi ljudje verjamejo.

Ni vse zlato, **kar** se sveti.

**6. Oziralne zaimke *kadar, kogar, česar, kjer,* *kakor*, *katero* uporabi v smiselnih povedih.**

*Po smislu, npr.:*

⇨ Kadar imam čas, rada berem znanstvenofantastične romane.

⇨ Kogar človek spoštuje, tega nikoli ne prizadene.

⇨ Vse, česar nismo vedeli o fotosintezi, nam je predavatelj pojasnil.

⇨ Predsednik države se je ustavil tam, kjer so prenočevali begunci.

⇨ Raje je denar dal v humanitarne namene, kakor da bi ga brezglavo zapravil.

⇨ Hiša, za katero je stal mlin, se je prebujala v sončnem jutru.

**7. V povedih poišči kazalne zaimke in jih podčrtaj.**

Z **onimi** očali pa res že zelo slabo vidim.

Rekel sem ji: »**Tak** značaj imam, zato se je tako težko z menoj pogovarjati.«

S **tem** sesalcem pa res ne morem več dobro sesati.

**Teh** težav pa še dogo ne bomo mogli premagati.

Prinesi mi že **tisto** košaro, ki jo imam v kleti.

Ne prenesem več **onega** sitnega možakarja, ki stoji pred našim blokom.

Grozno, hotela sta se odpeljati s **tema** kolesoma.

O **tistih** tvojih napakah se ne bom več pogovarjala s teboj.

**8. Kazalne zaimke v oklepajih postavi v pravilno obliko.**

Neja se je ustavila v **tistem** muzeju. Bila je zbegana, ker ni vedela, ali naj se obrne v **to** smer ali naj pogleda **onega** medveda. Nenadoma je zaslišala smeh. Pogledala je in si mislila: »**Tema** dekletoma pa res ni jasno, kaj gledata.« Pri **tistih** razstavljenih predmetih je nenadoma zagledala sošolko. Razveselila se jo je. Rekla ji je: »**Takih** avšastih punc pa še nisem videla v muzeju.« Neja in sošolka sta odšli naprej, toda s pogledom sta se še večkrat ustavili pri **onih** avšah, ki res nista vedeli, zakaj sta prišli v muzej.

**9. Postavi kazalni zaimek v zahtevani sklon in število. Kjer je potrebno, upoštevaj tudi spol.**

tisti (or., mn.): **tistimi** ta (tož., ed., ž. sp): **to** (sošolko pokličem)

ta (daj., ed., ž. sp.): **tej** (sošolki pišem) tisti (daj., dv.): **tistima**

oni (rod., dv.): **onih** tak (mest., ed., sr. sp.): (ob) **takem** (oknu sedim)

ta (tož., mn., m. sp.): **te** (sošolce pogrešam) ta (im., dv., m. sp.): **ta** (sošolca pišeta)